description: Възможно е опитите за съставянето му да продължат съвсем легитимно и до средата на януари

title: Има съгласие за кабинет с премиер от РБ, но не е ясно кой ще е той

maintext:
© Надежда Чипева
Опитите за съставяне на нов редовен кабинет в рамките на този парламент може да продължат съвсем легитимно и до средата на януари. Тази вероятност се очерта след днешните преговори между ГЕРБ и Реформаторския блок (РБ), към които се присъединиха и лидерите на Патриотичния фронт - Валери Симеонов и Красимир Каракачанов. Докато траят преговорите правителството на Борисов ще продължи да управлява в оставка.От изявленията на участниците в близо двучасовата среща стана ясно, че има съгласие за съставяне на нов кабинет, има и парламентарно мнозинство за това. Парадоксът е, че това, което няма, е персонален състав, включително и кандидат за премиер, т.е. излиза, че съгласието е на принципа "котка в чувал". На излизане от преговорите участниците по един и същи начин коментираха – рано е още да се обсъжда персоналният състав, все още се преговаря за програми, приоритети и политики ("секторни политики" според любимия израз на Цветан Цветанов).От изказването на зам.-председателя на ГЕРБ Цветан Цветанов се разбраха три неща: има ясно изразено парламентарно мнозинство за ново правителство с мандата на Реформаторския блок; ГЕРБ може да се включи в новия кабинет; премиерът ще бъде излъчен от РБ. Но засега разговори за хората, които ще влязат в правителството, даже и за личността на премиера, не са водени, твърдят и от трите формации."Не може да говорим за правителство преди да сме стигнали до програма с ясни приоритети и срокове за изпълнение. Едва тогава ще дойде моментът да говорим за правителство и министри", каза пред журналисти съпредседателят на ПГ на Реформаторския блок Найден Зеленогорски, като допълни, че разговорите продължават и утре. Според него е най-добре е да остане сегашната формула за управлението - с коалиционно споразумение.От своя страна Петър Москов, който вече не е член на ДСБ, сутринта също посочи, че първо ще се търси съгласие за програмата и приоритетите, а след това са "всякакви разговори". "Ние не сме в ситуацията, в която днес или утре трябва да сме при президента с име на министър-председател", каза Москов, въпреки очакванията, че РБ ще даде отговор на връчения мандат.Конституцията е доста обтекаема за този етап от процедурата, но е факт, че той има някои различия от предишните два. Според едно решение на КС от 1992 г. (РКС № 20/1992 г.), президентът връчва третия мандат не на кандидат за премиер, а на парламентарна група, "и едва след това проучвателният мандат се възлага на посочен кандидат за министър-председател". Той пък от своя страна има 7-дневен срок да предложи на президента състав на МС, за да може да се счита, че проучвателният мандат е приключил успешно.Това обаче не е краят на процедурата. Следва указ на президента, който предлага на парламента да гласува новия кабинет. Едва след като Народното събрание гласува решение – за избор на новия кабинет или за отхвърлянето му, може да се говори за приключване.От тази гледна точка дали утре или след седмица РБ ще представи на президента кандидат за премиер, а даже и кабинет, няма особено значение. При тези времеви параметри е очевидно, че, ако РБ не върне мандата, до гласуване на правителство може да се стигне след Нова година, когато свърши парламентарната ваканция, освен ако Народното събрание не реши да се свика преди това извънредно.Последният работен ден на парламента за тази година е 22 декември, четвъртък. От 23 декември до 6 януари депутатите са в почивка. Няма как процедурата по ново правителство да приключи за три дни до четвъртък, дори и във вторник РБ да представи кандидат за премиер.На практика протакането има няколко основни последици. Първо, в средата на януари назначаването на служебно правителството от президента Плевелиев вече губи смисъл, след като на 22 януари новият президент Румен Радев ще може да назначи нов служебен кабинет и вече заяви, че има такава готовност. Второ, ако дотогава по някакво чудо се събере мнозинство за редовен кабинет с мандата на РБ, дори и при хипотезата за предсрочни избори, няма да се налага Румен Радев да назначава служебно правителство, а изборите ще бъдат организирани от новия редовен кабинет, който ще остане докато следващото Народно събрание излъчи правителство. Това решава и проблема с нежеланието на досегашните управляващи някой нов да се вглежда в параметрите на обществени поръчки, концесионни договори, разпоредителни сделки и назначения.Преговорите за съставяне на нов кабинет започнаха при изричната уговорка, че неговият живот ще продължи докато парламентът приеме промени в Изборния кодекс за въвеждане на мажоритарни изборни правила, след което ще се насрочат предсрочни избори. Това поне бе заявлението на премиера Бойко Борисов миналата седмица в Брюксел. Засега никой не обсъжда съвсем реалната възможност, веднъж създаден, един такъв кабинет да легитимира доизкарването на мандата на сегашния парламент, макар че примерът с правителството на Любен Беров през 1993 г. вече нееднократно бе споменаван.


description: Процедурата по програма "Конкурентоспособност" е отворена за подаване на проекти до края на април

title: Клъстерите ще получат 20 млн. евро субсидии за развитие

maintext:
Средства се отпускат за лаборатории, производствени центрове и др.
© ВЕЛКО АНГЕЛОВ
100
хил. лв. е минималната помощ за проект. Максималната варира от 391 166 лв. за стартиращи клъстери до 2 млн. лв. за развитите.
Макар и с известно закъснение, процедурата за предоставяне на безвъзмездна помощ за развитие на клъстерите в България по оперативна програма "Иновации и конкурентоспособност" вече е отворена за кандидатстване. Общо 20 млн. евро ще бъдат разпределени сред всякакви видове клъстери – от стартиращи до развити, като целта е да се подкрепи създаването на такива обединения и да се развие капацитетът на съществуващите организации. Кандидатите могат да получат между 100 хил. и 2 млн. лв. за проектите, като документи се подават до 28 април 2017 г.Общият бюджет на процедурата е 39.117 млн. лв. Сумата е разпределена на три пакета - 7.8 млн. лв. за клъстери в начален етап на развитие, 23.5 млн. лв. за развиващи се клъстери и 7.8 млн. лв. за развити клъстери. Минималният размер на субсидията за отделен проект е 100 хил. лв., а максималният зависи от етапа на развитие на клъстера. Така таванът за тези в начален етап е 391 166 лв., развиващите се могат да получат до 1.5 млн. лв., а развитите – максимум 2 млн. лв.Финансиране се осигурява по три компонента, като приложимият режим на помощ е различен. Безвъзмездна помощ по компонента "Изграждане и подкрепа за организационно-административно укрепване на клъстера" се предвижда за изграждане на административното тяло на клъстера – персонал, оборудване и т.н., както и за повишаване на капацитета на администрацията чрез участие в семинари, обучения, конференции и т.н.Вторият компонент е "Коопериране и създаване на сътрудничества и интернационализация". По него средства ще се предоставят за развитие на клъстера и привличане на нови членове чрез организиране и участие в събития, създаване на мрежи между членовете и специализирани обучения, както и за маркетинг, консултантски услуги за стъпване на друг пазар, популяризиране на името на клъстера, сътрудничество с други клъстери и др. Тези два компонента се финансират по решим de minimis, като се покриват до 80% от разходите по проекта.По третия компонент - "Развитие на споделени инфраструктура и ноу-хау", кандидатите могат да придобият активи за общи клъстерни дейности като зали за обучения, лаборатории и производствени центрове, както и нематериални активи като специализирани програмни продукти, патенти, лицензи и т.н. Приложимият режим по този компонент е "регионална инвестиционна помощ", а максималният интензитет на субсидиране зависи от размера на компанията и региона, в който ще се изпълнява проектът. Така за организации извън Югозападния регион се покриват до 70% от разходите на микро- и малките предприятия и до 60% на средните, а за тези в Югозападния регион таванът е съответно 45 и 35%.Клъстери в начален етап могат да кандидатстват само по първия и втория компонент, а развиващите се и развитите клъстери – по втория и третия. Проектите трябва да бъдат изпълнени в рамките на година и половина.За да участват в процедурата, клъстерите трябва да бъдат категоризирани като такива в начален етап на развитие, развиващи се или развити клъстери. Категоризацията се прави от Изпълнителната агенция за насърчаване на малките и средните предприятия и трябва да завърши преди подаването на документите.Кандидати могат да бъдат само клъстери, които са регистрирани като сдружения с нестопанска цел или юридически лица по Търговския закон. Клъстери, които са създадени като обединения по Закона за задълженията и договорите, трябва да регистрират клъстерно обединение преди подаването на заявление за категоризиране.Самите клъстери могат да включват компании, юридически лица с нестопанска цел, професионални училища, акредитирани български университети, Българската академия на науките и Селскостопанската академия с техните институти, експериментални лаборатории и изследователски институти, научни организации, общини и областни администрации.Има обаче изискване за минимален брой членове на клъстерите. Тези в начален етап е необходимо да включват поне седем компании, развиващите се клъстери – минимум 10, а развитите – 15 юридически лица.Допустими са само клъстери, които отговарят на изискванията за микро-, малко или средно предприятие. Поне половината от участващите организации също трябва да са микро-, малки или средни. Клъстерите трябва да работят в някоя от приоритетните области, определени в Националната стратегия за насърчаване на малките и средните предприятия – високотехнологични промишлени производства (химия, лекарства, машини и т.н.), интензивни на знание услуги (като IT, издателска дейност, радио и телевизия) и нискотехнологични промишлени производства (храни, текстил, мебели и др.).По различните компоненти има и стандартните ограничения за организации, работещи в сектори като рибарство, преработка на растителни и животински продукти и др., за да се избегне припокриването с други програми.Предимство имат проекти, които се изпълняват в приоритетните тематични области по Иновационната стратегия за интелигентна специализация, която отчита и регионалната специализация. Приоритетни са също проекти, които ще се изпълняват в Северозападния район на планиране, такива, в които участниците са от един и същ регион, както и проекти, които подобряват ресурсната ефективност.Оценката ще се извършва на два етапа – административно съответствие и техническа и финансова оценка, като максималният брой точки е 75. За клъстери в начален етап на развитие най-много точки се дават за основните характеристики на клъстера и членовете му (според стратегията за МСП). Голяма тежест имат и пазарната приложимост и жизнеспособност на продуктите или услугите на клъстера. За развиващи се и развити клъстери характеристиките на членовете също имат най-голяма тежест. При тях приоритетни 6 точки носи оценката за устойчиво развитие.

fasttext_language: bg


description: Над 200 човека са се събрали на протест пред Висшия съдебен съвет (ВСС), за да изразят недоволство от политиката.Председателят и...

title: Ръководството на най-големият съд в страната подаде оставка

maintext: Над 200 човека са се събрали на протест пред Висшия съдебен съвет (ВСС), за да изразят недоволство от политиката.Председателят и заместниците на Софийският районен съд заявиха, че ще подадат оставки в понеделник. Методи Лалов заяви, че не може повече да търпи бездействието на съвета и разказа как председателката на комисията ми дисциплинарни производства Галя Георгиева му се обаждала "по всяко време на денонощието" заради заведено срещу нея частно наказателно дело."А когато Софийския районен съд има нужда от помощ, започват репресивни действия", каза Лалов цитиран от "Правен свят"


description: Как политическата криза ще се отрази на компаниите според мениджъри от различни сектори на икономиката

title: Бизнесът и властта

maintext:
[pexels]
основател и собственик на "3 ДИ Р.Е. Мениджмънт
Нашето виждане след оставката на правителството е, че няма непосредствен ефект върху пазара на недвижими имоти и неговата положителна посока на развитие. В този ред, нашите строителни планове не се променят, що се отнася до първа фаза на проекта ни. Ние сме изцяло обвързани с прекия интерес към него както от купувачи в жилищната част, така и от потенциални наематели за офисните сгради. Той продължава да е стабилен въпреки преходния период.
Работата на администрацията се забавя
зпълнителен директор на BLD
усещане за несигурност, което влия
,
догодина
г
ЕЛАНА
г
З
Всяка политическа криза носи несигурност, а когато тя се гарнира и с доза популизъм, ситуацията може да излезе извън контрол. Както се случва в момента след оставката на втория кабинет на Бойко Борисов. Политиците може и да не си дават сметка, но предизборното говорене за промяна в данъчната политика и исканията за допълнителни милиардни разходи догодина плашат бизнеса.Поне това показва анкета на "Капитал" сред мениджъри на компании от различни сектори на икономиката. Според тях политическата криза може да повлияе на някои инвестиционни намерения - знанието за България е откъслечно и всяка смяна на ситуацията тук прави страната ни да изглежда по-рискова в очите на чуждите инвеститори. Опасенията са и че някои проекти може да се блокират заради спряла администрация. Когато не е ясно кой носи политическата отговорност за взетите решения, усвояването на еврофондовете също се забавя.Добрата новина е, че за голяма част от бизнеса случващото се на жълтите павета в София няма чак такова значение. Показва го и месечното проучване на НСИ - въпреки оставката на втория кабинет "Борисов" бизнес климатът през ноември се е подобрил. Лекият ръст на индекса се дължи на оптимизма в промишлеността и търговията на дребно. Несигурната среда обаче остава основният проблем за компаниите, като това се отнася в най-голяма степен за строителния сектор.Филип Ромбаут, изпълнителен директор на торовия завод "Агрополихим"Ние оценяваме политическата ситуация от гледна точка на нашите клиенти, които са фермерите. Министерството на земеделието, което имахме досега, безспорно беше най-доброто, което сме имали за последните 20 години. Имаше ред, програма и стратегия. При тази политически объркана обстановка въпросът е как администрацията ще продължи стратегията в сектора и разпределението на парите по програмите, които имаха ефективност. Сега има безпокойство. Един фермер, който не знае какво ще се случва в бъдеще, не може да харчи. Никой не е доволен, че правителството е паднало. Нямаше нужда от това.Давид Давидов,Надяваме се, че след следващите избори ще се формира стабилно правителство, добра основа за работеща администрация. При такива условия ние уверено ще продължим планирането на следващите фази на проекта. Потенциален риск в средносрочен план би била трудността за формиране на правителство предвид евентуални изравнени позиции на политическите сили или формиране на такова със слаба парламентарна подкрепа.Димитър Савов, иПолитическата стуация вече се отразява на инвеститорския и строителния бизнес. Работата на общинската администрация и държавата като цяло се забавя прогресивно. Във всички страни се генерира частичное не само на активната работа, но и на решенията на бизнеса. Поради появилата се прекомерна бюрокрация, стимулирана допълнително от всекидневния страх от избухване на протести, става невъзможно да следваме нормалния си ритъм на работа. Забавянето влияе негативно на всички участници в процеса - на нас инвеститорите, но и на всички наши доставчици и изпълнители, а най-много на клиентите ни. Представете си, че сте избрали своето жилище, инвестирали сте в него, планирате да се нанесете, а по административни причини този срок се измества във времето. Това се отразява на качеството ви на живот. Секторите "Строителство" и "Сделки с недвижими имоти" генерират над 15% от БВП. Всеки риск, пред който сме изправени ние, се отразява на редица свързани дейности. А най-лошото е, че няма предпоставки за реален икономически проблем, а сме свидетели на изкуствено създадено напрежение.Николай Петров, управител на германската "Хамбергер България"Политическата криза по-скоро може да попречи на инвестициите. Още на следващия ден след изборите, след като спечели новият президент, имах обаждане от най-високо ниво на фирмата. Бяха наистина притеснени от отзивите, въпросите им бяха дали наистина България сега ще се откаже от Европейския съюз, наистина ли ще мине към Русия. След като разговаряхмемного бързо се успокоиха.Първоначалните емоции винаги малко или много надделяват, но бързо отшумяват, това е хубаво. Що се отнася до новите инвеститори, които все още не са стъпили в България, те вероятно възприемат ситуацията според това, което им казват консултантите. Много е важно по какъв начин те представят ситуацията.Камен Колчев,лавен изпълнителен директор,Финансов холдинХубавата новина е, че в България бизнесът е все по-независим от политиката и продължава да работи въпреки това, което се случва там през последните 10 години. Политическото безвремие при смяна на правителството ще дойде и ще си отиде, а пазарът ще продължи да работи. И както виждаме, продължава да работи въпреки оставката на правителството.Да, има компании, чийто бизнес е свързан с обществени поръчки и развитието им зависи от това. Те вероятно ще забавят растежа си с тези шест месеца, но това не пречи на други компании да стават публични. Ще се учудите колко много проекти има в момента от компании, които искат да набират капитал или да излизат на борсата с публични предлагания. Не съм чул някоя от тях да каже чакайте сега да видим какво ще стане с държавата.нам за поне четири големи компании, които се подготвят да излязат на борсата и ще го направят през следващата година. А ние сме само един от инвестиционните посредници. Вероятно и другите колеги работят с бизнеса. През последните две години имахме две IPO-та, а догодина аз лично очаквам поне 5-6.От гледна точка на инвеститорите, ако вследствие на политическата нестабилност водещият индекс на борсата SOFIX спадне, те вероятно ще оценят това като възможност за покупки. Но както виждате, пазарът не пада, а и не очаквам да падне.Инж. Пламен Андреев, управител на "Планекс холдинг"Политическата нестабилност оказва влияние върху бизнеса и най-вече в отношенията с чуждестранни фирми и контрагенти. Особено ако очакванията са за промени в данъчната политика, общественото осигуряване и промени в преференции, които са създавали благоприятна среда за развитие на бизнеса в България.Надявам се на по-скорошно стабилизиране на ситуацията, на разума на политиците да не поставят политиката пред икономиката. За да имаме по-добро образование и здравеопазване, повече социални разходи, са необходими доходи и данъци, които се генерират от развита икономика.Антон Петров, представител на Viohalco в БългарияИнвеститорите имат нужда от стабилност и правителство, но такива няма. Загатнатите промени в данъчната политика задават много въпроси. Надигащият се популизъм по тази тема е много опасен и деструктивен. Нестабилността замразява всички по-смели инвестиционни планове на инвеститорите. Всяка една работеща компания, ако не инвестира, се обрича на по-бавно развитие. А в тежката индустрия инвестициите винаги са големи и се изплащат дългосрочно.


description: Като много други популистки лидери Доналд Тръмп умело експлоатира медийната мания за бързина и импресии

title: Промяната в бизнес модела на медиите изигра критична роля за победата на Тръмп

maintext:
Тръмп е "добър клиент" за медиите, който генерира сочни заглавия, кликове и импресии
© Jim Urquhart
Във френската журналистика, особено в радиото и телевизията, имаме израз, който казва всичко: "Той (или тя) е bon client." Буквално - добър клиент, безкраен доставчик на сочни цитати, които се изкачват на върха на новинарския поток. Най-ефектният, най-семантично простият печели наградата. "Добрият клиент" прави силни, живи реплики. Те могат да са повърхностни и дори неверни, но само мелодията има значение, не текста на песента. Такъв винаги е бил случаят с безчет популистки лидери - от френската крайнодясна лидерка Марин льо Пен до президента на Филипините Родриго Дутерте и, разбира се, Доналд Тръмп.Медиите от целия спектър обичат такъв тип храна. Включително тези с традиции и история. Преди няколко години, облечени в мантията на святата журналистика, тези новинарски организации осмиваха базираните на кликове новинарски машини, които започнаха да се появяват в интернет: "Ние не сме в един бизнес - те са жадни за кликове, ние правим сериозна журналистика."Днес обаче разделителните линии са замъглени. Родените в дигитална среда медии допринасят към добрата журналистика - Buzzfeed, да дам един пример, публикува редица страхотни материали през последните няколко месеца. Медиите с традиции обаче до голяма степен се поддадоха на диктатурата на ръста на трафика, а оттам и на привлекателността на "добрия клиент".Да вземем например следните графики. Първата е дело на The DataFace, малка група за визуализация на данни. Те просто са измерили броя на статии, произведени от юли 2015 до 13 септември 2016 г. от "сериозни" медии като New York Times, Washington Post, Wall Street Journal, Chicago Tribune, Slate, Politico, Fox News и Weekly Standard. Обсебването от Тръмп е фрапантно. По всяка метрика повечето истории за кандидата на републиканците са били негативни. Но този елемент няма последствия. В постфактологично общество, каквото е сега нашето, точността не тежи много. Само шумът има значение.Втората графика беше публикувана от New York Times и показва потресаващия размер на "безплатното" медийно внимание, на което се е радвал Тръмп, директно и измеримо последствие от ефекта на "добрия клиент". Тръмп получава два пъти и половина повече безплатно пространство от Хилъри Клинтън. Тези тенденции са тясно свързани с набиращата скорост промяна в бизнес моделите на медиите.Преди около 10 години новото поколение на дигитални издатели започна да променя темпото на новинарския поток. Бързината и реактивността се превърнаха в норма. Пришпорени от страха да не изостанат, под натиск от рекламодатели и читатели, старите медии се качиха на този влак. Този страх беше увеличен допълнително от двоен мениджърски провал.От една страна, на ниво нюзрум никой не беше достатъчно прозорлив, за да разбере, че манията по кликове и произвеждането на новини с добавена стойност може да не са съвместими. По същия признак тези, които отговаряха за приходите, размахвайки "красноречиви" листове в excel, убеждаваха всички, че машината за генериране на импресии действително печата пари. Те бяха успокоявани от екипите по продажби, които откриха, че е много по-лесно да продаваш "сензации", отколкото да изискваш по-високи цени за по-високо качество. Вместо да мисли в посока как дългосрочно да създаде стойност, рекламната общност прегърна опростената идея, че трафикът е по-ценен от аудиторията. Това се оказа неуместен избор - както продаващата, така и купуващата страна осъзнаха (твърде късно), че машините са хиляди пъти по-добри в това да продават и оптимизират рекламно пространство, отколкото група традиционни търговци.Но вредата беше нанесена и ние все още плащаме цената на този ужасен избор, направен съвместно от издатели и рекламодатели. Много фактори допринесоха за ерозирането на цените на рекламата: автоматизираните места за продажба, пазарният дял, завзет от платформите гиганти (Facebook, Google). В същото време дигиталните издатели накрая осъзнаха, че само 10% от тяхната аудитория реално е готова да плаща за съдържание. Като ехо на подхода да се цени повече трафик от аудитория самите нюзруми развиха обсебеност от данните в реално време. В прекрасния нюзрум на Washington Post например таблата, които ги показват, са навсякъде.Не изпитвам носталгични чувства към добрите времена на новинарската ера. Но някои от нейните черти тежко липсват днес: когато новинарският продукт беше интегриран като поредица от рубрики, стойността на една история беше много по-малко съизмервана с други. Сега, благодарение на многобройните табла, представянето на всяко парче информация се следи както никога. Ако някой текст няма правилните KPIs (индикатори за представяне - бел. ред.), неговият живот може значително да намалее. Сгъстяването на новинарския цикъл взе своята дан и в производствения процес на новините. Покатерени върху контролната си кула, архитектите на нюзрума обичат командните звена, където отговорниците виждат всичко и поддържат темпото "Не мисли твърде много, проверявай после, просто натисни "публикувай".Познайте какъв тип новини поощрява тази система: още един от изблиците на Тръмп срещу имигрантите или добре разработена история за глупостта на икономическата му програма?Медийната сфера внезапно нарочи фалшивите новини във Faceboоk като ключов виновник за победата на Тръмп. Те изиграха своята роля, това е ясно. Дори можем да очакваме, някой ден, Facebook да си извади главата от пясъка и да започне да се държи отговорно по този въпрос. Но остава фактът, че традиционните медии и тяхната засукана икономика не могат да оправдаят собствените си недостатъци. Те трябва да намерят бизнес модел, който възнаграждава силната журналистика.*Филу е автор в блога за медии, технологии и бизнес модели Monday Note. "Капитал" публикува текста с неговото разрешение.


description: След серия от противоречиви заявки и противно на очакванията, Реформаторският блок прие мандата за съставяне на правителство; Бившият правосъден министър Христо Иванов изненадващо обяви началото на нов политически проект - партия "Да, България!"; Австрия поиска замразяване на преговорите за членството на Турция в ЕС.

title: Какво се случи през седмицата

maintext:
е
ло
между представители на банката и
6.5%
ръст на износа през октомври на годишна база, отчита НСИ. Това е трети пореден месец, в който експортът на страната расте, след като от март до юли бележеше спад.
Директорът на МВФ Кристин Лагард се изправи пред френски съд заради "небрежност при изпълняване на служебни задължения". Тя е обвиняема заради обезщетението, изплатено от Франция на бизнесмена Бернар Тапи през 2008 г., когато тя бе финансов министър., връчен му от президента, и обяви, че ще води преговори с ГЕРБ до понеделник, преди да вземе решение. От РБ са категорични, че няма да предлагат кабинет, ако не получат съгласието на ГЕРБ, включително и премиер. Според наблюдатели шансът за това е минимален и така само се отлага за поредна седмица съставянето на служебен кабинет., която ще бъде регистрирана до един месец с намерение да участва в следващите избори. Нейни приоритети са борбата срещу корупцията, съдебната реформа, укрепване на регулаторните органи, образованието. Новата партия ще разширява влиянието си на мрежов принцип, като привлича хора и организации с кауза.на гарата в с. Хитрино и предизвика най-тежкото бедствие в България за годината – 7 загинали в жесток пожар, 29 ранени, 25 разрушени къщи, унищожена инфраструктура. Трагедията напомни нерешени с години проблеми като лоша жп инфраструктура, за която няма средства, и неадекватна застрахователна политика.във вторник, само три дни след като тя бе подадена. Лалов и заместниците му депозираха оставките си, считано от 1 февруари, в знак на протест срещу отказа на ВСС да види проблемите в най-големия съд в страната, където съдиите работят при скандална натовареност. Миналия петък над 300 съдии, съдебни служители и граждани протестираха пред ВСС заради неадекватната му политика.Това допринася за покачване на напрежението след необвързващия вот на Европейския парламент, призоваващ за същото. Тогава турският президент Реджеп Тайип Ердоган предупреди, че може да пусне 3 млн. бежанци в Европа. Междувременно властите в Анкара задържаха десетки провинциални членове на прокюрдската Демократична партия на народите заради обвинения във връзки с Кюрдската работническа партия (ПКК). Операцията бе проведена, след като разклонение на ПКК пое отговорност за двойния атентат в Истанбул, в който загинаха 38 души, а 155 други бяха ранени.Само преди няколко години Пери заяви публично, че иска да елиминира въпросното министерство. Пери по принцип е привърженик на добиването на енергийни ресурси в богати на ресурси щати като Тексас. Ново назначение беше и Стивън Милър за старши политически съветник на новоизбрания президент. Милър беше главен съветник на Тръмп и по време на кампанията му от януари насам.Долната камара на френския парламент прие законопроект за удължаване до 15 юли 2017 г. на извънредното положение, което бе въведено след атентатите в Париж през ноември 2015 г. За последен път този режим беше удължен с шест месеца след терористичния акт в Ница на 14 юли.Лидерът на опозиционната македонска партия СДСМ Зоран Заев поиска Държавната изборна комисия да преброи повторно гласовете в няколко изборни района, след като управляващата досега партия ВМРО-ДПМНЕ получи 51 депутатски мандата на парламентарния вот, а СДСМ – 49.. Така финансовият ресурс по програмата ще стане 2 млрд. лв. От регионалното министерство твърдят, че прогнозната стойност на сключените договори към края на годината ще е над 953 млн. лв., а на сумите, които ще бъдат разплатени - над 391 млн. лв., взет заради депозитите във фалиралата КТБ,и се подготвя да върне предсрочно и оставащите 530 млн. лв. Парите идват почти изцяло от нови заеми от ЕБВР (за 298.5 млн. евро) и Световната банка (250 млн. евро), които са с държавни гаранции. Рефинансирането е с по-евтин ресурс от този, взет преди две години при лихва 2.95%, казват от финансовото министерство. След операцията фондът остава със средства, тъй като банките превеждат дължимите вноски.Товастанаясно по време на среща в Министерския съветпремиера Бойко Борисов. Дотук правителството на Борис заявява, че иска частен инвеститор за централата, и няма да дава държавни гаранции или договори за изкупуване на тока., като обяви, че от март 2017 г. ще намали месечните си покупки на ценни книжа от 80 на 60 млрд. евро, но намесата й ще се удължи поне до края на следващата година. Решението беше разтълкувано като тестване на готовността на инвеститорите да приемат края на програмата., следвайки съдбата на "Алма тур" през 2011 г. и "Он травел" година по-късно. Компанията обяви, че не може да изпълни планираните почивки и екскурзии на българи в чужбина и ще поиска процедура по несъстоятелност. "Алфатур" води български туристи основно на пазари като Египет и Турция, които отбелязаха силни спадове заради терористични атаки. Фалитът засяга пряко над 570 потребители, които имат резервации за пътувания с дружеството, както и други фирми от туристическия бранш, с които то си партнира., след като БНБ въведе нови регулаторни изисквания. Мярката влиза в сила от 2018 г., а нивото на допълнителния буфер ще е различно за банките и ще варира от 0.5% до 1% от рисковите им експозиции. Промяната може да се окаже от по-съществена тежест за Първа инвестиционна банка, на която при прегледа на качеството на активите бяха наложени съществени корекции и в момента изпълнява план за възстановяване на капиталовите си буфери.през 2016 г. Най-активни при поръчването на стоки или услуги по интернет са младите хора на възраст между 16 и 34 г., показва изследване на НСИ. Година по-рано пазаруващите в интернет са били 18.5%. Резултатите от изследването показват, че 63.5% от домакинствата в страната имат достъп до интернет в домовете си. Това е ръст от 4.4 процентни пункта за година., показва годишната класация на консултантската компания Cushman&Wakefield. Въпреки че продължава да е сред 10-те топ държави, тя слиза цели пет места и вече е на 7-а позиция. Причината са увеличените разходи и рискове пред бизнеса.Обединение между, "Инфраструктурно строителство" и "РВП Илиенци" спечели поръчка за 63 млн. лв. на Национална компания "Железопътна инфраструктура" (НКЖИ) за рехабилитация на жп участъка от Скутаре до Оризово, част от линията Пловдив – Бургас. Отсечката, която е дълга 26 км, трябва да бъде завършена за три години.Българският технологичен холдингполучи за втори път външно финансиране в рамките на една година. Дъщерната компания "Алтерко роботикс" взима близо 700 хил. лв. по европейската програма "Иновации и конкурентоспособност 2014 - 2020". Парите ще се използват за купуването на поточна линия за производството на системата за автоматизиране на сгради Shelly.Един от най-големите софтуерни разработчици в България -, окрупни екипа си в Русе, като придоби малката местна компания "Върбанов софт" от основателя й Свилен Върбанов. Сделката е сключена в началото на декември, като цената не се съобщава. Освен високо специализираните шестима експерти, които ще се влеят в екипа на "Мусала софт", ценен е и договорът за изработка на софтуерни продукти с американската Perkin Elmer в областта на биотехнологиите.Японската пивоварна компанияобяви, че ще купи пет бирени бранда на AB InBev за 7.8 млрд. евро в Източна Европа. Марките включват чешката Pilsner Urquell, румънската Ursus, полските Tyskie и Lecher и унгарската Dreier. Продажбата на марките беше част от сделката с регулаторните органи, за да бъде позволено сливането със SABMiller, което надхвърли 100 млрд. долара. Сделката стана факт след дълги преговори и компромиси от всички страни.


title: Кога мълчанието (не) е злато

maintext:
© Юлия Лазарова
Заплаха от терористичен акт и авария в час пик в столичното метро - тези два сюжета се преплетоха в един и същ ден тази седмица, а съвместният им заряд е такъв, че лесно може да изпрати публиката до границата на паниката. В основата на първия е склонността към говорене дори когато няма ясна причина, а на другия - пренебрегването на бързата и адекватна комуникация, когато наистина се налага.В понеделник по време на пресконференция на Капитан Андреево на вътрешния министър Румяна Бъчварова е зададен въпрос във връзка със съобщения в британски медии, че афганистанци в Англия търсят съмишленици във фейсбук за терористичен акт у нас след размириците в Харманли.От звуковите и видеофайловете се чува отговорът на министъра: "Имаме информация по дипломатическа линия за три или четири такива лица, които са установени, проверени са им документите и вероятно няма да останат на наша територия. Взети са всички мерки."Думите й еднозначно бяха разтълкувани като потвърждение за терористичната заплаха и очаквано предизвикаха буря в медиите и социалните мрежи. В опит да разчисти кашата ръководеното от Бъчварова МВР малко по-късно съобщи: "Във връзка с журналистически въпрос, че в публикация в чужда медия е излязла информация за лица, разпространявали в социалните мрежи манипулативни твърдения за заплаха към България от чужди граждани, уточняваме следното: Министър Бъчварова заяви, че българските власти са запознати, установени са лицата, които тиражират тази информация, и се работи по тях до изясняване на случая."Прокуратурата също се включи с успокоително уточнение, че "не е постъпвала информация, включително и от МВР, за подготвян терористичен акт на наша територия".Привечер дойде и стряскащото съобщение от Столична община, че заради технически проблем е спряно движението по една от линиите на метрото. Сухият текст беше в сила доста време след настаналия хаос в подземната железница в час пик и хората с основание бяха ядосани от липсата на адекватна информация. Тя впрочем стана причина и за появили се опасения, че причината може да е терористичен акт.Ако целта на тероризма е и да всява смут, тук често постигаме този ефект и с по-простички средства.


description: Намерен документ за временно пребиваване под седалката на камиона е насочила полицията към нов заподозрян - Анис А., роден през 1992 г. в Тунис, пише...

title: Германската полиция издирва тунизиец за атаката с камион в Берлин

maintext:
Намерен документ за временно пребиваване под седалката на камиона е насочила полицията към нов заподозрян - Анис А., роден през 1992 г. в Тунис, пише Der Spiegel. Единственият задържан във връзка с нападението над коледен базар, при което загинаха 12 души, беше освободен във вторник поради липса на доказателства, свързващи го с престъплението.
О
рганите на реда
сега твърдят, че в атентата може да са участвали повече от едно лица. Те вероятно са въоръжени и затова полицейското присъствие в германската столица е засилено. "Ислямска държава в Ирак и Леванта" (ИДИЛ) заяви, че един от нейните бойци е извършил атаката, но не предоставя доказателства. "Никой няма да почива, докато виновникът или виновниците не бъдат заловени", посочват от германското вътрешно министерство.


description: Повечето сливания за съжаление се провалят - достатъчно е да дадем за пример придобиването от Quaker на Snapple или обединението между АOL и Time...

title: Десет въпроса преди да придобиете компания

maintext:
© shutterstock
Повечето сливания за съжаление се провалят - достатъчно е да дадем за пример придобиването от Quaker на Snapple или обединението между АOL и Time Warner. Корпоративните купувачи правят подобни сделки по много причини - от достъп до допълнителни ресурси и възможности, през увеличаване на размера си до икономии от мащаба и синергии. От другата страна са фондовете за дялови инвестиции (Private equity - PE), които имат съвсем други идеи при придобивания. Крайната им цел е ясна: подобри или трансформирай купената компания и я продай или излез от инвестицията на печалба. Ето защо за всеки корпоративен купувач е хубаво да си зададе няколко въпроса, преди да подаде оферта, както от своята гледна точка, така и от гледната точка на фондовете.Съображения на PE: Може ли тя да бъде представена като добра възможност пред партньорите и инвеститорите?Съображения на корпоративния купувач: Има ли убедителни доводи за сделката пред борда на директорите и ключови акционери?Съображения на РЕ: Дали инвестицията отговаря на мандата на фонда? В правилния географски регион ли е? Сделката попада ли в рамките на прогнозираната стойност на предприятието? В таргетирания сектор ли е? Дали е в най-правилния етап на развитие? Качествен ли е мениджмънтът? След придобиването и развитието има ли готов изход чрез IPO или продажба?Съображения на корпоративния купувач: Пасва ли придобиването на обявената стратегия на купувача? Ако придобиването отведе купувача в нова насока на развитие, това може ли да бъде лесно обяснено и обосновано пред акционерите?Съображения на РЕ: Има ли репутационни, етични, екологични или други въпроси, засягащи инвестицията, и ако е така, дали те са оценени правилно? Придобиваната компания извършва ли дейности, които са изключени от някои инвеститори във фондовете (например оръжие, цигари и т.н.)? Придобиването изисква ли допълнителни регулаторни и държавни одобрения?Съображения на корпоративния купувач: Съществуват ли репутационни въпроси, засягащи инвестицията, и ако е така, дали те са правилно оценени? Дали рисковете са толкова големи, че дори и добре управлявани, могат потенциално да застрашат цялата придобиваща група? Придобиването изисква ли допълнителни регулаторни и държавни одобрения?Съображения на РЕ: Достатъчно устойчиви ли са сегашната и бъдещата печалба, на които се базира инвестицията? Каква е степента на циклична експозиция? Има ли придобиваната компания устойчиво конкурентно и ценово предимство?Съображения на корпоративния купувач: Същите като PE плюс: има ли синергийни ефекти и колко сигурни са те?Съображения на РЕ: Очакваната продажна цена разумна ли е? Има ли подходящо дългово финансиране? Прогнозираната възвращаемост отговаря ли на изискванията на фонда?Съображения на корпоративния купувач: Очакваната продажна цена разумна ли е? Ще доведе ли до спад или увеличение на печалбата? Има ли налично финансиране на сделката вътре в компанията, или ще се търси ново финансиране отвън на разумна цена? Възвращаемостта зависи ли от синергийните ефекти? Ще блокира ли придобиването други възможности за експанзия?Съображения на РЕ: Придобиваното дружество демонстрирало ли е в миналото точни бюджетни действия, прогнози на бъдещата печалба; циклична експозиция; качество на управление и т.н.? Има ли някакви ключови зависимости (например от доставчици, клиенти и др.)?Съображения на корпоративния купувач: Същите.Съображения на РЕ: Какви са досегашните резултати и опит на действащия мениджмънт? Способен ли е екипът да осигури предвидения растеж на приходи и печалба и да ръководи по-голям бизнес? Има ли някакви пропуски или членове на екипа, които да напускат след придобиването? Има ли ключови клиенти, доставчици или други взаимоотношения, които да зависят от индивидуални членове на мениджмънта? Готов ли е мениджмънтът да инвестира лично в придобитото дружество?Съображения на корпоративния купувач: Какви са опитът и успехите на сегашния мениджърски екип? Споделят ли купувачът и продавачът една и съща бизнес култура? Способен ли е екипът да осигури предвидения растеж на приходи и печалба, синергии и да ръководи по-голям бизнес? Има ли някакви съществуващи пропуски или членове на екипа, които да напускат след придобиването? Има ли ключови клиенти, доставчици или други взаимоотношения, които да зависят от хора в мениджмънта? Дали мениджмънтът ще е доволен да получи стимули в купувача?Съображения на РЕ: След придобиването на компанията колко лесно ще бъде за фонда да я продаде в края на инвестиционния период? Ако това е така, кога и как - IPO, продажба на бизнеса, тайминг и т.н.?Съображения на корпоративния купувач: Каква е целта на купувача: да слее придобитата компания с други дружества от групата или да я управлява като самостоятелна фирма? Може ли придобитият бизнес лесно да бъде продаден в бъдеще, ако в даден момент стане неосновен за групата? Как ще бъде оценена подобна сделка?Съображения на РЕПознаваме ли добре компанията, сектора и мениджмънта? Получили ли сме препоръки? Кои са ключовите предположения, които подкрепят инвестицията? Как може да бъдат проверени? Оценени ли са потенциални нови технологии, пазар или регулаторни промени? Има ли зависимости от основни клиенти и доставчици? Извън "стандартния" дю дилиджънс (счетоводни, данъчни, пенсионнии търговски, правни и екологични проверки) какви конкретни допълнителни въпроси трябва да бъдат проверени?Съображения на корпоративния купувач: Същите.Съображения на РЕ: Познаваме ли конкурентните кандидати? Можем ли да очакваме да спечелим и дали продавачът ще приеме прогнозираната цена?Съображения на корпоративния купувач: Същите.*Статията е предоставена от INSEAD Knowledge (http://knowledge.insead.edu ) Copyright INSEAD 2016**Claudia Zeisberger, Senior Affiliate Professor of Decision Sciences and Entrepreneurship and Family Enterprise


description: Организацията за сигурност и сътрудничество в Европа (ОССЕ) потвърди вчера, че компютърната й система е била "компрометирана и изложена на опасност"....

title: Русия е заподозряна за хакерската атака срещу ОССЕ

maintext:
© Pawel Kopczynski
Организацията за сигурност и сътрудничество в Европа (ОССЕ) потвърди вчера, че компютърната й система е била "компрометирана и изложена на опасност". Френският вестник Le Monde съобщи по-рано, че базираната във Виена организация е била хакната. Според всекидневника разузнавателните служби подозират за атаката руска група, наречена АРТ28, която бе обвинена за хакването на френската TV5 Monde през 2015 г.


description: Решението идва година след като партията излезе в опозиция заради провалената съдебна реформа, а здравният министър остана в състава на кабинета...

title: ДСБ изключи Петър Москов

maintext: Решението идва година след като партията излезе в опозиция заради провалената съдебна реформа, а здравният министър остана в състава на кабинета "Борисов". Вътрешнопартийният арбитраж към Демократи за силна България е взел решение по създадена преписка, съгласно устава на ПП ДСБ, с което прекратява членството на Петър Москов, съобщават от пресцентъра на партията. Здравният министър в оставка е един от участниците в срещата между ГЕРБ и Реформаторския блок за съставяне на ново правителство с мандата на РБ, която се провежда днес в Народното събрание.


description: Родните потребители обаче нямат навик да крият личната си информация в интернет

title: Над 70% от българите ползват мобилен интернет

maintext:
Повечето българит ползват интернет за комуникация в социални мрежи, четене на онлайн медии, игри, музика, видео, но дейности като интернет банкиране например са силно непопулярни.
© Георги Кожухаров
Две трети от българите - 71%, влизат в интернет основно през мобилен телефон или смартфон при средно за ЕС 79%, сочи анализ на Евростат.
Едва 19% от българите използват и таблети за тази цел, а съответно 58% и 51% разчитат и на настолни компютри и лаптопи.
Родните потребители обаче нямат навици да крият личната си информация в мрежата, показва проучването. Докато средното ниво за ЕС за ограничаване на достъпа до личните профили в социалните мрежи е 40%, в България е само 20%. Едва 10% от българските потребители пък не дават информация за географската си локация, а 29% четат политиките за поверителност из интернет.
Общо 45% от интернет потребителите у нас ползват интернет за социални мрежи, например Facebook и Twitter. В ЕС средното ниво е малко по-високо - 52%. Приблизително
същата част от българските интернет потребителите у - 41% четат онлайн медии - новинарски сайтове или други.
Малко над една трета от българите пък играят игри, слушат музика и гледат видеосъдържание онлайн. Близо 38% пък са търсили информация за стоки и услуги - почти двойно по-малко от средното за ЕС.
Интернет банкирането пък, изглежда, е далеч по-непопулярно у нас, отколкото из Европа - едва 4% от българските интернет потребители са го ползвали срещу 49% средно ниво за ЕС.
В същото време България е лидер в ЕС по дял на населението без опит в ползването на интернет - 33% от хората, а втора е Румъния с 30%. В другия край са Люксембург и Дания, където само 2% от населението не знаят как да ползват мрежата.


description: Държавните български университети все още пренебрегват възможността за реклама сред учениците

title: Студентите не са ни скъпи

maintext:
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
"Рекламата на университетите е като реклама на всяка друга услуга – тя има за цел да продаде услугата."
доц. Десислава Бошнакова, НБУ
"Американският университет в България ви кани на посещение. Елате и разгледайте кампуса и се насладете на забавните активности, организирани от студентите на университета. В Деня на отворените врати екипът на AUBG ще бъде на разположение, за да ви обясни всичко за приема в учебното заведение и ще отговори на всички ваши въпроси." Тази инициатива е традиция за учебното заведение в Благоевград. На подобно съобщение за други български университети обаче едва ли сте попадали.Мнозинството от тях не разчитат на реклама сред кандидат-студентите и сравнително рядко участват дори на ежегодните студентски борси. За разлика от много чуждестранни висши училища, които редовно посещават България в търсене на студенти. Така завършващите ученици най-често разбират за университетските програми и специалности от приятели или роднини или когато сами решат целенасочено да потърсят информация. Кариерната ориентация не е приоритет на българските училища и така изборът на висше образование рядко е съзнателен. На фона на намаляващия брой студенти обаче рекламата би трябвало вече да е ключова дейност за българските висши училища.По наблюденията на изпълнителния директор на агенция Site Media Consultancy Ружа Загорска българските университети рекламират малко. "И това са предимно по-новите, които се борят да утвърдят името си и да привлекат студенти. Държавните обикновено разчитат на държавната поръчка и лежат на стари лаври", обяснява Загорска. Според нея държавните висши училища смятат, че нямат нужда от реклама и че са познати. "За тяхно съжаление това не е така. Те губят в съревнование с новите, модерни университети и програми, както и със западните университети, които отделят изключително големи бюджети за реклама и маркетинг", допълва Загорска.Според Ружа Загорска частните университети са много по-активни в рекламата, тъй като образованието е бизнес и те го разглеждат като такъв за разлика от държавните. "Ако частен университет не си попълни бройките студенти за годината, той няма откъде да получи финансиране, за да продължи да работи, и ще трябва да бъде закрит. Този бизнес принцип обаче не важи за голяма част от държавните университети, затова и те не са толкова активни по отношение на маркетирането на собствения си продукт", категорична е Загорска.Според преподавателката в НБУ и специалист по PR доц. Десислава Бошнакова университетите се рекламират основно по традиционния начин – плакати, радио и телевизия, но не го правят по адекватния за младите хора начин – с активно и смислено присъствие в онлайн пространството. "Има опити в тази насока, но определено има много какво да се желае. Наскоро посетих изложение за образование, на което българските университети не присъстваха, независимо че беше обявено като европейско образование", разказва доц. Бошнакова.Българските университети, които използват изложенията като място за реклама и среща с техните потенциални студенти, наистина са много малко. "Те са главно частни и малки висши учебни заведения, които крият невероятни възможности, но не са известни на широката маса ученици", споделя Цветелина Ивова, основателка на Student Recruitment Tours (SRT) - компания, която организира университетски панаири в училища в 23 държави.Експертите са категорични, че рекламата помага на учебните заведения в няколко посоки - утвърждава името на университета, позиционира го сред младите, информира за възможностите и програмите по различните дисциплини, дава самочувствие на вече учещите, че са направили правилния избор. "Рекламата на университетите е като реклама на всяка друга услуга – тя има за цел да продаде услугата. Рекламата може да представи услугата по начин, който да привлече потребителя. Но може и да съживи комуникацията между университетите и бъдещите студенти", коментира доц. Бошнакова.Всяко учебно заведение трябва да избере рекламна стратегия, която отговаря на неговата култура, но удачният начин за реклама е този, който води до резултати. Това би ви казал всеки рекламен специалист. "На първо място, със сигурност всички имат нужда от сайт, присъствие в онлайн пространството, социалните мрежи и не бива да забравят специалните събития, които дават възможност за среща лице в лице с потенциалните студенти", казва Десислава Бошнакова.По нейни наблюдения немалко университети използват страниците си във фейсбук за отворена дискусия с потенциалните кандидат-студенти. Но най-ефективната реклама си остава тази от настоящите към бъдещите студенти, която може да се случи контролирано от университета или да се остави да се саморазвива от уста на уста, споделя доц. Бошнакова.Младите вече са изключително и само онлайн и социалните мрежи вече са задължителни, ако наистина искаш да стигнеш до младежката аудитория. "Учениците трябва да имат информация, за да се подготвят отрано къде ще кандидатстват. Партньорството с работодателски организации също е ефективна практика, тъй като бъдещата реализация е една от основните мотивации при избор на учебно заведение, а тези партньорства създават възможност за развитие на успешни стажантски програми в големите компании работодатели", обръща внимание Ружа Загорска.Добър пример за комуникация с родители и кандидат-студенти е Американският университет в България. "Имайки предвид как консумират информация тийнейджърите в днешно време, не случайно най-основният канал, който ползваме, за да достигнем до тях, е интернет – сайтът на университета, класически интернет кампании и социалните медии", коментира Албена Кехайова, ръководител маркетинг и PR в AUBG. Тя обаче обяснява, че подходът при родителите е малко по-различен, тъй като те консумират и традиционни медии, затова в маркетинг микса присъства и позициониране в печатни издания. "Изборът в кой университет да следваш е изключително сложен и отговорен. Вземането на решение отнема дълго време, защото от качеството на образованието, което ще получиш, зависи бъдещето ти", продължава Кехайова и допълва, че заради това комуникацията на университетско образование изисква различен подход, който минава през различните етапи от вземане на решение."Не са малко семействата и учениците, които изцяло избират висше учебно заведение на базата на информацията в интернет", смята и Цветелина Ивова. Според нея красивите картинки и убедителните статистики са наистина привлекателни, но този подход крие своите рискове, тъй като подценява най-важния фактор – човешкия. "Освен за учениците той е опасен и за самите университети. Учениците все пак се опитват да представят себе си по най-добрия начин и често това, което пише на хартия, е идеалистичната версия на ученика или плод на някоя от многобройните компании на пазара, ангажирани с подготовката на документи", категорична е Ивова.Изводът на експертите е, че университетите все още стоят в руслото, че са храм на науката и не трябва да правят нищо повече. "Младите обикалят целия свят и виждат прекрасни примери за добър маркетинг. А част от българските университети изглеждат безнадеждно остарели. Като "Кремиковци" в света на стартъпите", каза Ружа Загорска от Site Media Consultancy.Светлият лъч надежда според рекламните експерти са все повечето алумни организации, които се нагърбват с популяризирането и рекламирането на образованието в съответния университет или факултет. "Чудесен пример за това е алумни асоциацията на Стопанския факултет на Софийския университет", дава пример Загорска.


description: Влезе в сила доброволното досега изискване върху етикетите да се обявява и хранителната стойност на продукта

title: Калориите върху етикетите станаха задължителни

maintext:
© Николай Дойчинов
Компаниите, членуващи в Съюза на пивоварите в България, поеха доброволен ангажимент да предоставят хранителна информация и калорийно съдържание за бирите, които произвеждат, още преди влизане на изискването в сила. Всяка от фирмите публикува тази информация първо на сайта си, а след това - и върху опаковките на продуктите си, съобщи Ивана Радомирова, изпълнителен директор на браншовата организация.
От 13 декември върху етикетите на продуктите е задължително да се изписва и тяхната хранителна стойност. Това гласи Европейският регламент 1169 от 2011 г., целящ да улесни информирания избор на потребителите, като задължи производителите да предоставят точно определена информация за продуктите си. В същото време Брюксел даде няколко години гратисен период на компаниите, за да се подготвят и изпълнят изискванията.Преди две години влезе в сила първата и основна порция задължителни данни, които трябва да съдържат етикетите на хранителните продукти. Сред тях са размерът на шрифта (не по-малко от 1.2 мм или 0.9 мм за опаковки, по-малки от 80 кв. см), открояващо се вписване на съдържащите се алергени в съставките. Или - да бъде посочено, ако към месния продукта е добавен протеин от друго месо, ако водата в него е повече от 5%, на коя дата е замразен и др.От 13 декември тази година върху етикетите трябва се декларира задължително и хранителна информация за: енергийна стойност (формат kJ/ kcal), мазнини, наситени мастни киселини, въглехидрати, захари, белтъчини, сол. За сравнение – досега действащото законодателство изискваше задължителното оповестяване на тези факти само за продукти с хранителни и здравословни претенции (чe дадена храна има специални хранителни свойства или че съществува връзка между храната и здравето) или с претенции за съдържание на значително количество витамини и минерали."Изискването не е ново за компаниите. Досега те имаха възможност доброволно да обявят енергийната стойност на произвежданите от тях хранителни продукти и повечето го направиха още преди изтичане на крайния срок", коментира за "Капитал" Елена Тодорова, адвокат в правната кантора "Шонхерр". По думите й целта на регламента е да изчисти етикетите от ненужните маркетингови послания и да ги направи по-говорещи и по-четливи, като попълни нуждата от повече фактология за потребителя. "С последното изискване - за обявяване на хранителната стойност на продукта, се дава възможност за допълнителен избор на хората, което е много нужно за тези с по-особен хранителен режим. По-голямата цел е превантивната война със затлъстяването, което е сериозен проблем за много нации", обобщи Елена Тодорова."Изпълнихме изискването за обявяване на хранителната стойност на продуктите още преди две години, когато променихме етикетите според разпоредбите на европейския регламент. Изпреварихме срока, но пък спестихме от последващи разходи за нова промяна, която влиза в сила сега", обясни Мирослава Филчева, търговски директор на фирма "Полидей", която произвежда млечни продукти под марката "Домлян"."Голяма част от производителите вече са изпълнили изискването да посочат върху етикетите и енергийната стойност на продуктите, но някои го правят едва сега. Причината според мен е, че изписването на тази информация изисква предварително изследване на продукта в оторизирана лаборатория, за да могат да бъдат изписани стойностите на параметрите. А това е свързано с доста разходи", коментира д-р Ярослав Димитров, ветеринарен лекар и собственик на млекарница "От фермата" в столичния квартал "Гоце Делчев". Той работи с над 20 български производители на автентични млечни продукти, колбаси, тестени изделия, хляб, мед и др. По информация на д-р Димитров цената за изследване на показателите за хранителна стойност е 230 лв. без ДДС за един продукт. "Ако мандрата произвежда 10 продукта, това е значим разход за дребния земеделския производител. Освен това оторизираните за изследване лаборатории в страната са само четири, което означава допълнителни транспортни разходи. Отделно от това са разходите за отпечатване на нови етикети, съдържащи новата информация", обобщава д-р Ярослав Димитров.С въвеждането на изискването за предоставяне на хранителна информация задълженията на фирмите по регламент 1169 приключват. Но Брюксел оставя отворена врата за нови претенции към етикетите. Например – изискването за посочване на държавата или мястото на произход засега е задължително само за суровото месо и в случите, когато наименованието на продукта би могло да обърка купувача. Например – ако на вафлата пише "Наполи", а тя не е произведена в Неапол, или "Алпийски шоколад", който не се прави в Алпите, обясни адвокат Елена Тодорова. Ако обаче обхватът от продукти, за които е задължително да се посочи страната на произход в бъдеще се разшири, това ще доведе до значителни разходи за производителите. "Потребителите се интересуват най-много от произхода на стоките, но не са склонни да плащат допълнително за тази информация. Затова ЕК продължава да търси сечението между очакванията на купувачите и натоварването на компаниите. Вратите са отворени, но засега решение по темата няма", обобщи адвокат Тодорова.


description: Гаранционен фонд или клиентски сметки трябва да допълват професионалната застраховка в сектора

title: Държавата обмисля допълнително подсигуряване при фалити в туризма

maintext:
Всички туристи, планирали почивки с "Алфатур", ще успеят да получат пълни обезщетения
© НАДЕЖДА ЧИПЕВА
Идеята бе обсъждана още преди години покрай фалита на туроператора "Алма тур", но не се стигна до прилагането й.
В контекста на поредния фалит на голям туроператор от последните дни - "Алфатур", отново е актуален въпросът за допълнително подсигуряване на клиентите на тези услуги. В сряда ресорният министър Николина Ангелкова обяви, че се обсъжда към настоящата застраховка за професионална отговорност на туроператора да се добави и създаването на специален гаранционен фонд или поддържането на клиентска сметка, които да се включат в обезщетяването на туристите. По този начин по думите й ще се гарантират компенсации и в случаите, когато претенциите на туристите надхвърлят лимита на застраховката.
Правителството въвежда нови такси в сектора
Въвеждането на нови такси за различни административни услуги в туристическия бранш и намаляване на други одобри на свое заседание правителството в сряда. Според новата тарифа за таксите разглеждането на заявление за регистрация на туроператорска дейност ще струва 500 лв., което е наполовина по-малко спрямо сегашните нива. Същата е сумата, ако компания иска да се регистрира като турагент. В този сектор има и две други промени - оттук нататък вписването в регистъра на туроператор ще струва 3500 лв. при 4000 лв. досега, а за турагентите таксата ще бъде 1800 лв. при 2000 лв. досега.
Нови такси ще плащат собствениците на обекти за СПА и уелнес услуги, както и екскурзоводите, планинските водачи и ски учителите, става ясно от промените. Сертифицирането на обект за СПА и балнеотуризъм ще струва 1500 лв. - от тях 500 лв. ще бъдат за разглеждане на заявлението, а останалите - за вписване в регистър и издаване на сертификат. Ски учителите, екскурзоводите и планинските водачи ще трябва да плащат по 125 лв., за да бъдат добавени в специализирани регистри, каквото е изискването на закона.
Идеята не е нова и бе обсъждана още преди години покрай изпадането в процедура по несъстоятелност на туроператора "Алма тур", но не се стигна до прилагането й. Предвид факта, че са необходими законодателни промени, евентуалната й реализация сега ще трябва да се случи след предстоящите предсрочни избори и сформирането на нов парламент.В момента всички туроператори сключват застраховка за професионална отговорност, която трябва да компенсира туристите в случаите, когато фирмата не може да реализира предплатените почивки или пък да организира прибирането им, ако пътуването вече е започнало. Тази застраховка е с таван 1.4 млн. лв. и ако се стигне до ситуация, в която клиентите на фирмата са предплатили по-голяма от тази сума, част от тях ще трябва да търсят парите си по съдебен път. Министърът на туризма Николина Ангелкова обяви, че макар при случая с "Алфатур" този лимит да не е достигнат, се работи в посока разширяване на инструментите за компенсиране.Създаването на гаранционен фонд би обвързало туроператорите с допълнителна такса, която да внасят в него, а средствата трябва да се ползват в случаите на изоставени в чужбина туристи или обезщетяването им за провалени ваканции. Въвеждането на т.нар. клиентска сметка пък би означавало част от сумите за конкретното пътуване да бъдат блокирани като гаранция, докато то приключи. И двата случая обаче фирмите от сектора ще бъдат натоварени с допълнителни разходи, тъй като идеята е тези инструменти да бъдат допълващи настоящата професионална застраховка, а не да я заменят. Според ресорния министър такива системи работят в 15 европейски държави към момента.Данните към момента показват, че всички туристи, планирали почивки с компанията "Алфатур", ще успеят да получат пълни обезщетения. Според информация на застрахователя "Евроинс" предплатените суми на клиенти на туроператора, за които не са предоставени туристически услуги, са за над 716 хил. лв. при лимит на застраховката 1.4 млн. лв. Същевременно обаче се оказва, че другите две фалиращи фирми от групата - "Алфамарина" и "Алфамарина БГ", имат задължения към хотелиери, които според Ангелкова са за "хиляди левове". Така тези компании ще могат да получат вземанията си единствено по съдебен път като кредитор на дружеството.Макар че за сряда бе насрочена среща между министъра на туризма и представители на "Алфатур", такава не се е състояла. Пред журналисти Ангелкова обяви, че от фирмата са поискали отлагане за четвъртък.


title: Рента или лихва

maintext:
Този текст е част от специалното издание на "Капитал" Жилищни имоти. Още текстове по темата може да откриете тук.
Авторът Тихомир Тошев е изпълнителен директор на кредитния консултант "КредитЦентър".
Доходността от отдаване под наем на имот в голям град през последните 10 години е средно между 4 и 6 процента.
Доходността
През последната година се наблюдава тенденция да се инвестира в жилища на зелено поради изчерпването на качествени готови имоти с добра локалия. Тази инвестиция има плюса, че жилището може да се избере на хубав етаж, с хубаво изложение, с добро вътрешно разпределение, което прави имота по-ликвиден и с по-добра перспектива за увеличение на стойността му в бъдеще и по-лесното му отдаване на добра цена. Минусите на тази инвестиция са, че новото строителство в България се предава на шпакловка и замазка, което изисква сериозен допълнителен разход за довършването и обзавеждането му, и ако не сме предвидили тези разходи, може да се окаже, че не можем да започнем да реализираме доходност от наем, защото нямаме възможност да подготвим имота във вид, подходящ за отдаването му. Другият минус е, че имотът започва да носи доходност около година и половина или две след покупката му – това е времето за завършване на сградата, въвеждането й в експлоатация, довършителните работи и обзавеждането. Това също е важно да се вземе предвид при решението ни за инвестицията.
Инвестицията в недвижим имот е може би най-познатата форма за инвестиране на спестени средства от българите. Дали го правим добре и дали сме преценили точния момент за такава инвестиция, както и какви ще са ползите ни от нея и ангажиментите ни, свързани с покупката, обаче са въпроси, на които всеки, решил се на такава стъпка, трябва да си отговори и, претегляйки плюсовете и минусите, да вземе окончателното решение. Факт е, че лихвите по депозитите са на много ниски нива – в момента между 0.2% и 0.8%, и това вече не е атрактивна доходност, която да ни изкушава. Това накара българина през тази година активно да се оглежда за други алтернативи на банковия депозит, които да му носят по-голяма доходност, но и да не поставят на голям риск спестяванията му. Естествено първото, което попада в полезрението му, са имотите. Много важно е обаче каква сума сме заделили и дали тя е достатъчна, за да направим добра инвестиция.Покупката на имот в малък град по-скоро ще е лоша инвестиция, защото цените на имотите в малките населени места продължават да вървят надолу поради обезлюдяването и ниските доходи на хората там. Обикновено в тези градове или села липсва или има много малък пазар на наеми и перспективите като цяло за пазара на недвижими имоти и наеми са неблагоприятни. Въпреки това все още хората, живеещи в тези градове, купуват имоти там, като основният им аргумент е за жилище за децата им, като пораснат, а дотогава да ги отдават под наем, но много често не могат да ги отдадат въобще, а децата, като пораснат, обикновено отиват да живеят в по-голям град и имотът се превръща в лоша инвестиция, която при продажба не би могла да върне нито парите, за които е купен, нито вложените за поддръжката му и данъците, свързани с притежанието му.Ако сме спестили обаче достатъчна сума и бихме могли да закупим апартамент или търговски обект в столицата или в някой от десетте най-големи града в България и преценим добре тази опция, тя би могла да ни носи прилична доходност. Естествено пак би трябвало да спазим няколко задължителни условия – първото от тях е да купуваме тогава, когато повече хора искат да продават, тоест, когато цените са най-ниски поради голямото предлагане на имоти и малкото им търсене. Ако вземем за пример последната криза, която в България стартира в края на 2008 г. и продължи до 2014 г., най-добрият момент за покупка беше краят на 2014 г. и началото на 2015 г. – тогава спадът на цените спря, все още имаше голямо предлагане на качествени имоти на добри цени и можеше да се договарят допълнително отстъпки от цената на имота между - 5 и 10 процента, а понякога и повече.Сега, в края на 2016 г., цените на имотите в големите градове са с около 15% по-високи от края на 2014 г., а в някои топ квартали и с над 30%, предлагането е ограничено и допълнителни отстъпки от цената продавачите почти не правят. Ако не улучим момента за инвестицията, както направиха много хора, закупили имот за инвестиция през 2008 г., можем да загубим немалка част от спестяванията си или да се наложи да изчакаме много дълъг период от време, за да излезем от инвестицията си без загуба на пари.Закупените имоти през 2008 г.с цел инвестиция в пика на цените доведе до загуба на между 25% и 40% от стойността на имота през следващите години, отделно пазарът на наеми беше силно стагниран и наемните нива също слязоха с около 30% надолу. Хората, които излязоха от инвестицията си през този период, го направиха трудно и със загуба на част от инвестираните средства. Така инвестицията им в имот се оказа губеща.Друг важен момент в инвестирането в имот е местоположението му. От локацията на имота зависи много отдаването му впоследствие, както и типът клиенти, които искаме да привлечем за нашия имот. Ако искаме да отдаваме имота на студенти, той трябва да е близо до университет или студентски общежития, ако искаме да го отдаваме на млади семейства, трябва да е близо до училище и детска градина, поликлиника и добри комуникации, ако искаме да го отдаваме на чужденци или на хотелски начала, имотът е най-добре да бъде в престижен квартал или центъра, а ако е търговски обект, трябва да е на голяма търговска улица или друго място с голям човекопоток и т.н.Естествено всеки имот с добро местоположение би могъл да се отдаде, но обмислянето на спецификите на всеки район и набелязването на правилната стратегия може да доведе до постигането на по-добра наемна цена и по-добра заетост на имота. В добрата преценка за инвестицията влиза и големината на имота, които купуваме – при апартаментите може да се каже, че по-малките апартаменти са по-лесни за отдаване от по-големите и доходността от тях е по-висока, макар че има и изключения от това правило. Къде да е апартаментът, колко да е голям, как да го ремонтираме и обзаведем или да го отдаваме необзаведен, на каква цена да го отдадем са въпроси, които, ако нямаме достатъчно опит, е добре да зададем на хора от бранша, които биха могли да ни запознаят с текущите тенденции на пазара, търсенията и предпочитанията на клиентите и прогнозите за бъдещото развитие на пазара. Цялата тази информация може да ни помогне да инвестираме парите си по възможно най-добрия начин, да ни предпази от грешни стъпки или нереалистични очаквания.Сега да погледнем нещата от чисто финансова гледна точка. Какво бихме могили да очакваме като доходност от такава инвестиция? Доходността от отдаване под наем на имот в голям град през последните 10 години е средно между 4 и 6 процента. Тази доходност намалява в периоди на криза и расте при активен пазар на имоти и наеми. Отделно бихте могли да реализирате и капиталова печалба от ръста на цената на имота, който сте закупили.Доходността от наем е най-предпочитаната от българина след доходността от банков депозит, защото му се вижда най-достъпна, с малък риск и с добър потенциал. При сегашните нива на лихвите по депозитите доходността от наем е няколко пъти по-висока, което води и до активното търсене на имоти за инвестиция в момента. Не трябва да се забравя обаче, че има още много възможности за инвестиция, които биха могли да ни донесат същата или по-висока доходност при подобен риск, както и високо рискови инвестиции, които да донесат много по-голяма доходност. Българинът поначало обаче трудно се доверява на инвестиционни инструменти, които не познава добре, и затова взаимните фондове, акциите, златото и други не са много популярни у нас. Виждаме, че дори и при тези ниски лихви по депозитите те продължават да увеличават обема си. За хората това остава най-предпочитаният вариант за инвестиране на средствата, като причина за това е и че голяма част от българите – над 80%, имат спестени до 20 хил. лева - средства, които не са достатъчни за добра и печеливша инвестиция в имот.Преди кризата доста хора с недостатъчни спестявания направиха инвестиция в имот, като изтеглиха ипотечен кредит. Високите цени на имотите през 2007–2008 г., комбинирани с лихви по кредитите с ГПР около 8% и последвалата световна финансова криза, доведоха до сериозни финансови проблеми при тези домакинства, като голяма част от отнетите и продадени от съдия-изпълнители имоти поради неплащане на кредитите за закупуването им бяха именно втори имот на семейството, закупен за инвестиция. В тази връзка, когато инвестираме в имот, е добре да го правим със спестявания, а не с кредити, защото при евентуална криза на пазара на имоти можем не само да загубим част от нашите спестявания, но и да загубим имота и да останем да дължим част от кредита за закупуването му.Ако трябва да обобщим, покупката на имот за инвестиция винаги ще бъде предпочитам вариант за българина, но няма да измести банковия депозит въпреки все по-ниските лихви там. Причина за това ще бъдат ниските доходи, които не позволяват на повечето хора спестяването на големи суми, достатъчни за покупката на качествен имот с добра локация в голям град. Българинът ще продължи да предпочита да има заделени пари кеш, или както казваме - бели пари за черни дни, а банковият депозит винаги ще дава сигурността на спестяванията ни и лесния достъп до тях, когато са ни необходими.


description: Важните теми, които ще намерите в новия брой на "Капитал"

title: Ще изчакате ли още 5 години?

maintext:
© Капитал
Само преди пет години Румъния беше в по-лошо състояние от България. Днес е с точно толкова години напред. Икономиката й е най-бързо растящата в Европа - с много повече след българската. Много от корумпираните й политици са в затвора и това промени качеството на предлаганите от политиците решения. На изборите в Румъния преди седмица се обсъждаха данъчни облекчения за малките компании, намаляване на ДДС и осигуровки и още мерки как растежът да се ускори още повече.Докато там преминаваха различни фази на битката с корупцията, правеха реформи и се опитваха да намерят правилния път напред, тук. Загубили перспектива и надежда, в годините след протестите срещу правителството на Орешарски, рекорден брой българи отказват да загубят предстоящото петилетие и напускат страната. Почти половината от тях са на възраст до 34 години.Днес партиите в България са в предизборна кампания, ако въобще са излизали от нея след президентския вот. Ако има нещо, което много видимо липсва в момента, това са. Българските политици са фокусирани в това да отиграват ефектно проблемите на деня, но хоризонтът на решенията им едва надхвърля политическия сезон.Добър пример за това е пренебрегването на проблема с мръсния въздух в големите градове през зимата. Основните причини за него са две - отоплението на дърва и въглища, и старите автомобили. И двата проблема имат решение.- Енергийните помощи за хората с ниски доходи могат да дадат предимство на други начини за отопление и да осигурят по-добро здраве за всички. Това струва пари, но и се връща през спестявания в здравеопазването - вероятно представлява по-смислена инвестиция от непрозрачно договорения милиард за саниране (от който неизвестен, но не за подценяване процент оттича в политическите джобове).- Стриктни технически прегледи за автомобилите и държавна политика, която насърчава новите автомобили с малки двигатели (заедно, разбира се, с хибридните и електрическите), може също чувствително да намали мръсния въздух. Дългосрочните политики в България в момента са обречени на провал. Старите автомобили не могат да бъдат ограничени от страх, че това ще предизвика масово недоволство. По същата причина и техническите прегледи са често формалност.- Пловдив например, за да отговори на изискванията за чистота на въздуха, е преместил една от станциите за измерване от центъра в един от най-чистите квартали.В това поведение освен смисъл няма и никакъв инстинкт за самосъхранение. Сегашните партии не са без алтернатива и ако те не вършат работа, желанието за промяна ще избие от другаде. На изборите в Румъния например третото място спечели съвсем нова партия. Тя е донякъде подобна на това, което се опитват да направят в момента хората и организациите около бившия правосъден министър Христо Иванов.В крайна сметка успехът на България не е абстрактна цел за след десетилетия. Румъния показа, че са нужни само няколко години сериозна работа, за да усетиш успеха. Трябва обаче да се започне.


description: Турция и Русия се договориха за спиране на огъня в сирийската криза

title: САЩ нарекоха "нелепи" твърденията на Ердоган, че подкрепят ИДИЛ в Сирия

maintext: САЩ нарекоха "нелепи" твърденията на турския президент Реджеп Тайип Ердоган, че подкрепят "Ислямска държава в Ирак и Леванта" в Сирия. Говорител на Държавния департамент коментира, че няма основания за подобни обвинения, пише ВВС.Във вторник Ердоган заяви, че има доказателства, че водените от американците коалиционни сили оказват подкрепа на терористични групи, включително ИДИЛ и кюрдските милиции YPG и PYD. "Те ни обвиняваха, че подкрепяме ИДИЛ. А сега те дават подкрепа на терористични групи, сред които ИДИЛ, YPG и PYD. Това е напълно ясно. Разполагаме с доказателства като снимки и видео", посочи турският президент.Анализаторът по турски и кюрдски въпроси Галип Далай казва пред Al Jazeera, че острото изказване на Ердоган е израз на разочарованието му от сирийската политика на американския президент Барак Обама. "Турция смята, че отиващата си администрация на Обама вече няма капацитета да й навреди на този етап. Така че Ердоган си позволява да използва остра риторика. Анкара има очаквания, че двустранните отношения ще се подобрят при администрацията на новоизбрания президент Доналд Тръмп", коментира Далай.Във вторник и Москва заяви, че отбранителната политика на Вашингтон ще подсили джихадистите, което директно ще застраши руските сили в Сирия. Междувременно външните министри на Русия и Турция се договориха да работят за спиране на огъня в сирийския конфликт и да се подготвят за мирните преговори, планирани в Казахстан.В сряда турската държавна информационна агенция Anadolu цитира неназован източник, според когото Анкара и Москва са се разбрали относно условията на предложеното спиране на огъня в Сирия, като целта е то да започне след полунощ. "Терористичните организации" ще бъдат изключени от договорката, допълва източникът, без да дава допълнителни подробности.


description: Единбург предупреждава, че е възможен нов референдум за независимост

title: Шотландия представя план за оставане в единния пазар след Brexit

maintext:
Шотландският първи министър Никола Стърджън
Шотландия ще представи своя план как може да остане в единният пазар на ЕС дори след "твърд" Brexit. Ако британското правителство отхвърли предложенията, Единбург предупреждава, че ще поднови исканията си за независимост, пише
Financial Times.
Много анализатори обаче са скептични относно възможността за специална шотландска сделка, посочвайки огромните политически пречки.
По думите на
ш
отландския първи министър Никола Стърджън надеждите й са цялото Обединено кралство да остане в единния пазар, но смята, че влиянието на хардлайнерите в Лондон прави това малко вероятно. Тя заявява, че предложенията на нейното правителство ще покажат как Шотландия може да остане в единния пазар, докато същевременно запази свободната търговия в една Великобритания, която излезе от търговския блок.Подобно споразумение ще трябва да се договори с ЕС чрез британското правителство, като това би било голям завой предвид отхвърлянето на специалното отношение към Шотландия от страна на британския финансов министър Филип Хамънд във връзка с единния пазар или имиграцията.Министърът на международната търговия Лиъм Фокс намекна, че Великобритания може да остане в митнически съюз на ЕС след Brexit – ход, който би облекчил някои от практическите пречки пред статута на Шотландия по отношение на единния пазар. Но шотландското правителство също така ще трябва да позволи на гражданите на ЕС да запазят свободата на движение, което би изисквало напълно различна имиграционна политика в сравнение с другите части на Обединеното кралство, както и отделни бизнес регулации, които да спазват правилата на ЕС.Според Чарлс Грант, член на шотландския правителствен Постоянен съвет за Европа, специалната сделка би била "невероятно трудна" предвид законовата сложност на темата и липсата на подкрепа от страна на британското правителство. "Би било законово възможно за Шотландия да има контрол над имиграцията, което ще позволи свобода на движението, но от политическа гледна точка ще е много невероятно премиерът Тереза Мей да тръгне в тази посока", заявява Грант.Дори Шотландия да получи пълна автономност по отношение на бизнес регулациите и да спазва правилата на ЕС, другите членки на съюза биха се притеснявали за възможността тя да се превърне в "задна врата" за стоки от останалата част на Обединеното кралство към ЕС. "Ще има невероятни законови трудности. И при всички случаи това е хипотетично, тъй като Великобритания няма да прехвърли пълния контрол на бизнес регулациите", посочва Грант.Опонентите на Стърджън я обвиняват, че си търси оправдание да предизвика нов референдум за напускане на Обединеното кралство, което е много по-важен пазар за Шотландия, отколкото останалата част на ЕС. Стърджън заяви, че втори референдум за независимост е "много вероятен", но засега внимава да не се обвързва официално с такъв. "Независимостта трябва да остане опция за гарантиране на нашия европейски статут, ако стане ясно, че интересите ни не могат да бъдат защитени по никакъв друг начин", казва тя.Според Алекс Салмънд, който заемаше поста шотландски първи министър преди Стърджън, искащите независимост ще спечелят референдума този път, ако Обединеното кралство принуди Шотландия да скъса връзките си с единния пазар.


description: Осмата версия на GraphDB е достъпна за свободно сваляне

title: "Онтотекст" обнови софтуера си за анализ на данните

maintext:
[Pexels]
Българската компания за семантичен софтуер "Онтотекст", част от групата на "Сирма", е пуснала на пазара обновена версия на своята база данни GraphDB.Софтуерното решение се използва за управление на данните и създаване на по-богати връзки между тях. GraphDB 8 дава на компаниите и организациите поглед върху данните, които генерират, позволявайки превръщането на всякакви типове информация в т.нар. свързани данни (linked data). По този начин те могат да се възползват от вече съществуващите информационни масиви, извличайки нови връзки и повече стойност от тях. Новата версия е достъпна за свободно сваляне от уебсайта на компанията.GraphDB е предпочитаната семантична база данни от много водещи организации в сферата на медиите, издателския бизнес, науката, културното наследство, държавната администрация и много други сегменти, защото им позволява да използват пълноценно натрупаната информация и данни."С GraphDB 8 правим нова стъпка при технологиите за управление на данни, улеснявайки клиентите ни да използват авангардни технологии като графови бази данни и семантичен софтуер", казва Атанас Киряков, изпълнителен директор на "Онтотекст", в прессъобщение за обновяването на платформата.Сред клиентите на платформата в световен мащаб вече са медийни групи като BBC, Press Association, Euromoney и The Financial Times, научни издателства като The ΙΕΤ, корпорации като AstraZeneca и Raytheon, както и институции като Националния архив на Великобритания и The British Museum.GraphDB позволява на организациите едновременно да запазят установените практики за управление на своите данни и да интегрират всички аспекти на знанията като свързани данни. По този начин се подобряват откриваемостта, достъпът до данните и техният анализ."Онтотекст" е част от групата на "Сирма груп холдинг" АД, която успешно приключи кампанията си за първоначално публично предлагане (IPO) на Българската фондова борса (БФБ - София).Компанията разработва и внедрява семантични технологични решения с висока производителност, мащабируемост и богат набор от полезни функционалности за всеки бизнес, който залага на създаване, обогатяване и разпространение на големи обеми динамични свързани данни и съдържание.През миналата година компанията е реализирала оборот от 8.6 млн. лв. при печалба от 148 хил. лв., което спад и по двата показателя спрямо предходната година. Тогава оборотът е бил почти 9 млн. лв., а печалбата - 1.3 млн. лв. Служителите в компанията също са намалели на годишна база - ако през 2015 г. средният им брой е 69, към август тази година те са 64, сочи справка в електронния регистър ДАКСИ.


description: Бившият правосъден министър обяви създаването на нова партия

title: Христо Иванов: Време е да пренесем битката на политическия терен

maintext:
Христо Иванов с част от присъствалите при обявяването на новия проект
© Велко Ангелов
"Ние опитахме всичко. Всички извънполитически, граждански средства, които можеха да бъдат приложени, бяха приложени. Имаше не един, а множество най-различни протести. Имаше референдуми, граждански инициативи. Днес съдиите отново са на улицата да протестират срещу действия на главния прокурор, а той се включва в телевизионно шоу. Затова аз казвам тук пред вас, че е време да пренесем тази битка на политически терен. Без да я водим в парламента, без хора като вас да са там и да имат свои представители там, не може да постигнем целите."
С тези думи бившият министър на правосъдието Христо Иванов обяви началото на нов политически проект, чиято цел е участие на парламентарните избори. Това стана на среща, която премина под надслов "Говорим за България: Има ли българска мечта?".
В залата на столичния "Независим театър" присъстваха лица от протестите срещу правителството на Пламен Орешарски, лидерът на ДСБ Радан Кънев и депутатите от Гражданския съвет на Реформаторския блок Мартин Димитров и Петър Славов, както и кандидатът на блока за президент Трайчо Трайков. В залата бяха и представители на партия ДЕОС и на зелените.
Името на новия политически проект е "ДА България" и се очаква учредяването на новата формация да стане в началото на 2017 г.
Заявката на Христо Иванов за влизане в политиката с нова формация става точно година след като той подаде остаква като министър на правосъдието в правителството на Бойко Борисов. Причината беше бламираната конституционна реформа от ГЕРБ, ДПС и БСП.
Заедно с Христо Иванов пред присъстващите говориха още преподавателят от СУ "Св.Климент Охридски" Кристиян Таков и Мануела Малеева.
Христо Иванов посочи борбата с корупцията, липсата на върховенство на правото, изграждането на силни национални институции, темата за бедността и за увеличаващото се социално неравенство като основните приоритети на новата формация. "Дребният и едър бизнес трябва да бъдат гръбнакът на нашите усилия.", допълни той. Христо Иванов посочи борбата с корупцията, липсата на върховенство на правото, изграждането на силни национални институции, темата за бедността и за увеличаващото се социално неравенство като основните приоритети на новата формация. "Дребният и едър бизнес трябва да бъдат гръбнакът на нашите усилия.", допълни той.
Според него корупцията е най-големият проблем, който руши институциите.
"България се превръща в латиноамериканска страна, в която няколко семейства държат огромна част от земеделските земи и всмукват огромна част от субсидиите.", заяви той. По думите му тази тема не е в дневния ред на българската политическа класа и на големите системни партии. "Всичките се смениха на власт през последните години - БСП, ГЕРБ, ДПС, които не са слизали от властта или поне част от нея. Тези теми не присъстват и ние трябва някак си отвън да ги наложим.", каза Иванов. И призова да се направи голям фронт, който да си постави тази цел.
Да изградим общност
В изказването си Христо Иванов заяви, че разбира желанието да се направи нова политическа сила. "Има една генерация хора, които са готови да загубят своята политическа невинност, но искат да го направят с нещо свое, искат да го направят със свое име и свое лице и да му предадат своя история.", каза той. Но въпросът според него е да се изгради една общност, която да е носител на каузата на ускорения начин на развитие. "Въпросът е как да структурираме тази общност, така че тя да наложи темата за справянето с корупцията като централна тема в дневния ред на политическата система.", заяви Иванов.
И добави: "Нито пропагандната машина ще бъде някога на наша страна, нито големите пари ще бъдат на наша страна. Ние трябва да се осъзнаем като общност, която да работи заедно. Тази общност трябва да мисли за себе си като нова политическа генерация.", каза той. Защото по думите му става въпрос за "налагане на друг политически дневен ред, за промяна на курса на страната и утвърждаване на нова политическа култура".
Фотограф: Велко Ангелов
Иванов посочи, че общността трябва да надхвърля клишетата на лявото и дясното. "Ние трябва да можем да говорим за темите по същество и за политиките по същество и да търсим прагматичните решения отвъд тези доктринални въпроси.", каза той. И добави, че трябва да дойдат хора, които са свободни от политически зависимости. "В момента нашите политици плащат чудовищна политическа цена за това да държат хора като Цацаров и Пеевски на сцената.", уточни Иванов. Иванов посочи, че общността трябва да надхвърля клишетата на лявото и дясното. "Ние трябва да можем да говорим за темите по същество и за политиките по същество и да търсим прагматичните решения отвъд тези доктринални въпроси.", каза той. И добави, че трябва да дойдат хора, които са свободни от политически зависимости. "В момента нашите политици плащат чудовищна политическа цена за това да държат хора като Цацаров и Пеевски на сцената.", уточни Иванов.
По думите му брюкселския мит трябва да бъде сменен. "Времето, в което очаквахме спасението да дойде от Европа с някакви доклади, началници, европейски чичковци, трябва да приключи. Ние трябва да разберем, че воюваме за страната си и само тук и само ние", заяви Иванов.
Пред присъстващите в залата Иванов призова и за край на разделението, като посочи, че "трябва да се възстанови многообразието от протеста срещу назначаването на Делян Пеевски от му първите дни – когато той бе многолик". Това според Иванов изисква и признаването на някои грешки.


description: В момента ЕС е военен колос, но реалната му сила е незначителна

title: Малко желязо за глинените крака на ЕС

maintext:
- ЕС създава фонд за общи военни инвестиции, който цели да намали прахосването на средства за дублиращи се военни програми.
- Идеята за спестяване на пари чрез изграждането на общи отбранителни способности ще ускори създаването на общи военни сили.
- Брюксел ще следи и за по-сериозно отваряне на пазарите за въоръжения на страните членки.
"Не, не говорим за европейска армия." Комисарят по вътрешния пазар Елжбиета Биенковска бърза да обясни на кореспондента на "Ню Йорк таймс", че новият план на Европейската комисия за засилване на сътрудничеството в отбранителната сфера цели нещо съвсем различно от въоръжени сили, подчинени директно на Брюксел. И не, всичко това няма нищо общо с избирането на Доналд Тръмп за президент на САЩ.
Заявената цел всъщност е доста неамбициозна, като се има предвид, че заплахите за сигурността на страните членки постоянно нарастват, а новоизбраният президент на САЩ Доналд Тръмп намеква, че може да разхлаби американската подкрепа за сигурността на европейските си партньори от НАТО. Но често европейските политики започват именно така, с малка крачка и трудно разбираеми планове за координация, които впоследствие прерастват в нещо друго. Както критиците на Брюксел обичат да обвиняват европейските институции, новостите влизат... през задния двор.
В момента Европейската комисия се опитва за пореден път да направи така, че страните членки да изразходват последователно свиваните през последните години военни бюджети по-ефективно. Новите инструменти за тази цел са Европейският отбранителен фонд (ЕОФ), който ще финансира общи изследвания в сферата на военните технологии и ще осигурява помощ при координацията, както и бюджетирането на общи програми за придобиване на нови отбранително способности. ЕК освен това ще подпомогне инвестициите отбранителната индустрия, особено в малки и средни компании, като ще наблюдава по-строго правилата при обществените поръчки на военна техника.
Разбира се, голяма част от тези сметки висят във въздуха. Например "оптимизирането" на сухопътните сили (в сценарий, разгледан от фондация "Бертелсман") изисква тяхното съкращаване с 30%, като за сметка на това обаче те постигнат нивото на бойна готовност на американската армия. Това означава освен всичко друго, че идеята за териториална отбрана би трябвало да бъде изоставена и че европейските сили ще трябва да могат бързо и ефективно да бъдат разполагани във всяка страна членка, което в политически план означава частично делегиране на суверенитет.
В последните две години след началото на кризата в Украйна обаче всичко това очевидно не се случва и само намесата на САЩ провокира мобилизацията на някакви сили, които да бъдат разположени по източния фланг на ЕС и НАТО. Дори 15-те т.нар. общи бойни групи
на ЕС
, който бяха създадени през 2007 г. от страните членки, досега нито веднъж не са били използвани въпреки първоначалните амбициозни цели, според които Брюксел щеше да стане сериозен играча на мироопазващата сцена. А най-старoто общоевропейско формирование – германско-френската бригада, най-вероятно скоро ще бъде разформировано, защото не върши никаква работа.
И все пак
Проблемите обаче ще дойдат, ако трябва да се закупуват по-скъпи въоръжения или оръжия, които могат да бъдат произведени в страните членки. Едва ли страна като нашата ще направи например обществена поръчка за автомати за армията, след като има в изобилие калашници, които на всичкото отгоре се произвеждат в местни заводи.
Пътят за обединяване на ресурсите вероятно е правилен. Но кога той ще доведе до единен европейски изтребител (сега има 11 типа) или единен танк (сега са 10 типа) е въпрос, на който едва ли някой може да отговори. Все пак трябва да се има предвид, че според плана за обща европейска армия от 1954 г. в Европа
отдавна
трябваше да има 30 пълнокръвни дивизии с обща униформа и знаме. Което очевидно не се е случило.
"Обща европейска армия" звучи неприемливо за повечето държави на Стария континент, дори когато публично прегръщат идеята, а самата мисъл за възможна конкуренция и отслабване на НАТО изправя косите на източноевропейските членки на ЕС. Обявената от Европейската комисия през миналата седмица нова инициатива всъщност се стреми към нещо друго - да създаде предпоставки за по-голямо обединяване на ресурсите между страните членки, така че за същите пари, които те отделят за отбрана, да получат много повече способности. Защото в момента това е сериозен проблем. Приоритети са безпилотните летателни апарати, киберсигурността, самолетите за презареждане във въздуха и космическите технологии.Технически погледнато, Европейският съюз може да бъде определен като втората най-голяма военна сила в света, като уверено се нарежда на второто място по абсолютни разходи за отбрана. По брой на военнослужещите 28-те страни членки са на трето място след Китай и САЩ. Държат и бронза за най-много ядрени бойни глави.На фона на инвестираните близо 200 млрд. евро годишно в бойни способности обаче европейските страни не получават адекватна възвращаемост. Например само една трета от сухопътните им сили са готови за операции, а дори когато такива се случат, те отново предпочитат да разчитат на САЩ. Както гласи старият натовски виц: когато американците се качват на самолета, за да воюват по всяка точка на земното кълбо, европейците се чудят кой влак да хванат.Въпреки някои приповдигнати заглавия засега средствата за тази цел са малко – от 2017 г. за ЕОФ ще бъдат отпуснати 25 млн. евро, като идеята е в бъдеще да се мобилизират около 5 млрд. евро годишно за съвместни отбранителни инициативи на 28-те държави. Как това ще стане не е много ясно, тъй като изпълнението изцяло зависи от страните членки. В момента едва 20% от инвестираните средства за придобиване на въоръжения в ЕС са по съвместни програми като "Еюрофайтър" или "Тайгър", като в тях най-често участват само големите страни. България например няма и едно евро, инвестирано в общи програми, а и трудно може да се включи при споделянето на способности – българските ВВС нямат нужда въздушни танкери, а армията - от тежки транспортни самолети. Ако обаче сътрудничеството се окаже успешно, от 2021 г. парите за отбранителни изследвания и разработки, както и за придобивания на нови въоръжения, могат да нараснат сериозно.Изследванията, на които се позовава и Европейската комисия, често цитират спестяване на баснословни суми, които радват ухото на ентусиастите за обща европейска отбрана. Например според ЕК евросъюзът може да разчита на над 5 млрд. годишно от оптимизация на сухопътните сили на страните членки (т.е. 2.5% от общите военни разходи на 28-те). Други 5 млрд. евро могат да дойдат от общи програми за закупуване на въоръжения. Например Европейската отбранителна агенция изчислява, че от пет проекта за обединяване на усилията в придобиването на поддържането на нови фрегати, въздушни танкери, бойни машини на пехотата, военни комуникации и логистична поддръжка за десет години могат да се спестят между 11.5 и 17.9 млрд. евро в зависимост от избрания метод на партньорство.Въпреки че досега опитите са ограничени, обединяването на усилията за закупуване на въоръжение и оборудване изглежда логична стъпка. Най-амбициозни са страните от зоната Бенелюкс. Например Холандия и Белгия обявиха, че заедно ще закупят четири фрегати, като дори се обсъжда те да бъдат със смесени екипажи. Това сваля значително цената и последващите разходи за поддръжка. За България ще бъде много по-трудно самостоятелно да закупи безпилотни самолети, но ако това се случи например с Румъния, разходите и използването на дроновете могат да бъдат поделени, а корупционният натиск при доставките - намален. Това би бил евентуален проект, който новият европейски отбранителен фонд би финансирал.За България промяната в европейската политика има както положителни, така и отрицателни страни. Най-важната е, че ЕС ще започне да инвестира, макар и непряко, в отбранителни способности, като средствата за това ще идват от общия европейски бюджет (особено след 2021 г.). Това автоматично ще намали парите за магистрали или подпомагане на малките и средните предприятия. Ако България не успее адекватно да се включи в общите отбранителни програми, това ще бъдат загубени за нея средства. В същото време ще се увеличи и натискът за участие в общите военни програми - дали като за закупуване на въоръжения или като финансирани на европейски мисии. Интересно е също как ЕК ще наблюдава и обществените поръчки за оръжие – в момента България например се опитва да заобиколи процедурата, като директно закупи изтребители чрез пряко междудържавно договаряне.